 Ọkaịkpa pụrụ ịche ahụ a họpụtara na mba Amerịka ka o mee nnyocha maka ebubo ahụ a na-ebo onye isi ala Amerịka, bụ Donald Trump, agbaana ndị otu Trump abụọ, Paul Menafort na Rick Gates akwụkwọ nụlọ ịkpe.  Kemgbe e mechara ntụli aka maka ịhọpụta onye isi ala na mba ahụ, a na-ebo Trump na ndị otu ya ebubo na ha na ndị Rọshịa gbakọrọ aka mee nrụrụ aka, ma ọ bụ gwuo ojoro, nke mere Trump jiri nwete mmeri megide Hillary Clinton nafọ gara aga.Ndị ụlọ ọrụ na-ahụ maka nyocha nAmerịka, bụ Federal Bureau of Investigation FBI, malitere tinyewe anya nebubo ahụ. Trump tụgharịrị chụọ onye isi ndị FBI, bụ James Comey, nọrụ. Nke a mere e jiri họpụta Robert Mueller dịka onye okaịkpe pụrụ ịche maka ịme nnyocha.Mueller na ndị otu ya na-eme nnyocha kemgbe ọnwa ise gara aga.Taa bụ Mọndee, abalị 30 nke ọnwa Ọkụtoba, Robert Mueller gbara Menafort na Gates akwụkwọ.Anyị amatachabeghị ihe niile Mueller si mmadụ abụọ ndị ahụ mere. Kama, anyị na-atụ anya nakwụkwọ ahụ a gbara ndị a taa ga-agụnye akparama agwa aka azụ, yana izo usoro nzụkọrịta okwe netiti Menafort na ndị mba Yukren. 